
Assistance Service Contract for the Implementation of the Project

“Capacity Building of Civil Society in the IPA countries and Territories” 

EuropeAid/127427/C/SER/Multi.
Otvoreni poziv

Kontekst 

Opšti cilj projekta Tehnička podrška organizacijama civilnog društva (TACSO) je povećanje kapaciteta organizacija civilnog društva (OCD) i jačanje njihove uloge u okviru participativne demokratije, radi stvaranja povoljnog okruženja i jačanja svih kapaciteta i odgovornosti OCD u IPA korisničkim zemljama i teritorijama (Zapadni Balkan i Turska), da bi se obezbedila kvalitetna usluga OCD i održiva uloga OCD u demokratskim procesima. Razvoj kapaciteta OCD je važna komponenta projekta i u tu svrhu organizujemo 
Obuku: Priprema i implementacija projekata

 finansiranih od strane EU 
Cilj obuke 

Opšti cilj obuke je povećanje kapaciteta i veština učesnika-ca/predstavnika-ca OCD koje su manje osposobljene na polju pisanja i pripremanja predloga projekata po standardima EU. Nadamo se da će ova obuka pomoći i motivisati OCD da prošire svoja znanja i veštine u ovoj oblasti. Fokus ove obuke će biti (1) kako pripremiti kompletan predlog projekta prema fondovima EU i (2) Kako uspešno implementirati projekat fininsiran od strane EU
Obuka će trajati tri dana i sadržaće sve neophodne osnovne elemente sa kojima se susrećemo u pripremi i realizaciji projekata finansiranih od strane EU. Termin održavanja će se naknadno odrediti i biće održan tokom aprila meseca. 
Ko može da konkuriše? 

Pozivamo predstavnike/ce onih organizacija (registrovanih OCD, sindikata, kooperativa, profesionalnih udruženja...) koje do sada nisu imale šansu da prisustvuju nekoj obuci na temu pripreme predloga projekta po EU procedurama i standardima, niti su učestovale, kao nosioci, u implementaciji projekata finansiranih od strane EU. Iskustvo u pisanju projekata finansiranih od drugih donatora i institucija, ali ne i od strane fondova EU, je dobrodošlo, odnosno poželjno i biće evaluirano pri izboru polaznika. 

Očekuje se da organizacija iz koje je aplikant, postoji najmanje tri godine i da je implementirala najmanje tri projekta finansiranih iz drugih fondova, osim fondova EU.

Očekivana postignuća obuke: 

· Učesnici/ce će biti obučeni/e da pripremaju predloge projekata po standardima EU

· Učesnici/ce će razumeti procedure i pravila finansiranja EU projekata.
Procedura za konkurisanje:

Zainteresovani predstavnici/e OCD treba da dostave popunjen TACSO aplikacioni formular (nalazi se u prilogu ovog poziva) na sledeću e-mail adresu: prijava.rs@tacso.org najkasnije do 29. februara 2012. godine, do kraja radnog vremena sa obaveznom naznakom (pod „subject”: “Prijava za učešće na PPW treningu”).
Takođe je važno obratiti pažnju da se u nazivu dokumenta – aplikacionog formulara u produžetku originalnog naziva navede i ime aplikanta (primer: TACSO PPW Obuka aplikacioni formular Petar Petrovic). 

Pored aplikacionog formulara, potrebno je poslati i CV osobe koja konkuriše za obuku u formatu EU kao i motivaciono pismo.
Molimo da se obratite na istu mail adresu ukoliko imate dodatna pitanja u vezi sa ovim pozivom. 
Povratna informacija o izboru učesnika biće poslata svim aplikantima nakon završenog procesa selekcije. 

Napomena:

Obuka je besplatna za sve učesnike/ce. TACSO projekat će pokriti troškove smeštaja kao i sve ostale troškove vezane za obuku kao što su troškovi prevoza od mesta boravka do mesta održavanja obuke u visini naknade povratne autobuske karte.

